Rīgas 95. vidusskola

Rīgas 95. vidusskola ir viena no Rīgas vidusskolām, kas atrodas Ziepniekkalna apkaimē. Skolas juridiskā adrese ir Bruknas ielā 5. Skolas teritorijā atrodas vairākas ēkas: 1. korpuss Bruknas ielā 3, kurā darbojas sākumskola un bērnudārzs, 2. korpuss Bruknas ielā 5, kurā mācās pamatskolas un vidusskolas skolēni, kā arī peldbaseins un viesu māja Sērenes ielā 9. Rīgas 95. vidusskola atrodas Rīgas valstspilsētas pašvaldības Izglītības, kultūras un sporta departamenta pakļautībā. Vēsture Dibināta 1991. gadā. Agrāk skola atradās Vienības gatvē 178/2. 1998. gadā Ziepniekkalnā uzsāka jaunās skolas ēkas celtniecība. Skolai tika piešķirts numurs “95”, un turpmāk tā tika dēvēta par Rīgas 95. vidusskolu. Skolas celtniecība tika pabeigta 1990. gada decembrī, un 1991. gada 3. janvārī objekts tika nodots ekspluatācijā. Līdz 2002. gada jūlijam skola atradās Rīgas Skolu valdes Zemgales priekšpilsētas nodaļas pakļautībā, bet no 2002. gada 5. jūlija — Rīgas domes Izglītības, jaunatnes un sporta departamenta pakļautībā. Skola ir iekļauta Izglītības iestāžu reģistrā. Izglītības iestādes reģistrācijas apliecība Nr. 3813900727 izsniegta 2000. gada 8. maijā. Skolu valde 2001. gada 5. martā apstiprināja Rīgas 95. vidusskolas nolikumu. Skolai ir struktūrvienība “Rīgas 95. vidusskolas peldbaseins”, kuras sastāvā ietilpst arī viesu māja. Latvijas skolu reformas gaitā 2009. gadā Rīgas 95. vidusskolai pievienoja Rīgas Bišumuižas pamatskolu un Rīgas 5. pamatskolu. Skolas muzejā, kas dibināts 1998. gadā, tiek ievietotas ekspozīcijas par skolas vēsturi. Pirmā muzeja vadītāja bija Tatjana Trehdenova. 2024. gada 17. aprīlī Rīgas 95. vidusskolas muzeja pedagoģei Verai Verhovskai tika izsniegta Skolu muzeju biedrības pateicība “Par skolas vizuālā tēla pārmaiņu izzināšanu”. Rīgas 95. vidusskolas bibliotēka ir iekļauta Latvijas bibliotēku portālā. Skolas direktori Vera Hatunceva (1991.-1998.) Olita Arkle (1999.-2003.) Juris Celmiņš (2003.-2008.) Galina Bumbiere (2008.-2009.) Sergejs Verhovskis (no 2009.) Izglītības programmas Rīgas 95.vidusskolas vispārējas pamatizglītības programma (kods 21011111) Rīgas 95.vidusskolas vispārējas vidējās izglītības programma (kods 31016011) Vispārējās pirmsskolas izglītības programma (kods 01011111) Starptautiskie projekti Rīgas 95. vidusskola piedalās dažādos starptautiskajos projektos. 2023. gadā Skola iesaistījās arī Erasmus+ programmā, kas ir ES programma izglītības, apmācības, jaunatnes un sporta atbalstīšanai Eiropā. 2026.gada februārī skolai ir piešķirta Erasmus+ akreditācija. Akreditācijas periods: 01.02.2026.–31.12.2027. Skolā mācījušies Jevgeņijs Čerkess, aktieris Georgijs Treņins, ķīmiķis Ārējās saites Pašnovērtējuma ziņojums 2024./2025.m.g. ATTĪSTĪBAS PLĀNS 2025./2026. – 2027./2028. Atsauces